באחד בשבת, שמונה ועשרים יום לחודש תשרי, שנת חמשת אלפים ושבע מאות ושמונים לבריאת עולם, המקביל ליום העשרים ושישה בחודש אוקטובר, שנת אלפיים ותשע-עשרה בלוח השנה האזרחי, למנין שאנו מונים כאן, בניו-המפטון שבמדינת ניו-יורק, \_\_\_\_\_\_\_\_\_\_ ו \_\_\_\_\_\_\_\_\_\_ נכנסו בברית הדדית זו כשותפים שווים, וכבני-זוג אוהבים ותומכים.

טבעות אלו מסמלות את מחויבותנו זו לזה כנאהבים. ננצור ונכבד זו את זה בעת שאהבתנו מניעה אותנו אל העתיד. מי ייתן ואהבתנו תספק לנו את הנחישות להיות עצמנו – ביחד ולחוד – בדרכים שאנו נבחר לנו, ובדרכים אשר תבחרנה בנו. באמצעות טקס זה אנו מאשרים את כוונתנו לסייע ולדאוג האחת לשני. מי ייתן וחיינו יהיו שלובים יחד לעד; מלאים ברוך ובמסירות.

אנו מבטיחים לקיים אינטימיות שתאפשר לנו לבטא את עולמותינו הכמוסים ביותר; להעניק זו לזה השראה לכבד את השאפתנות שלנו, לחגוג את השמחות ולאמץ אל ליבנו את הכאב ואת הצער, לאתגר זו את זה אינטלקטואלית, לקיים זו את זה פיזית, ולקדם זו את זה רוחנית.

אנו מבטיחים להקים בית אשר מכבד את עקרונות השלום, הפתיחות, ואומץ הלב; בית שיהיה שופע אהבה ולמידה, טוב-לב ונדיבות, נחמה וחמלה.

אנו נכנסים בברית זו בשילוב מופלא של אושר צרוף וכובד ראש. מי ייתן ונהיה טובים יותר בהיותנו יחד.